**OBRAZLOŽENJE RASHODA I IZDATAKA 2. IZMJENA I DOPUNA PRORAČUNA GRADA NOVSKE ZA 2021. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **29.882.229,00 kn** a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **407.550,00 kn ili 1,38 %.**

**Tablica broj 1 : Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2021. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **2.izmjene****proračuna** | **Povećanje/****smanjenje** |
| 1. | 1001 | Opće usluge javne uprave | 5.558.724,00 | 5.581.224,00 | 22.500,00 |
| 2. | 1002 | Zdravstvo | 30.000 | 30.000 | 0 |
| 3. | 1003 | Razvoj civilnog društva | 887.000 | 887.000 | 0 |
| 4. | 1004 | Javne potrebe u kulturi | 500.000 | 35.050 | 535.050 |
| 5. | 1005 | Sufinanciranje obrazovanja | 1.446.000 | 1.446.000 | 0 |
| 6. | 1006 | Provedba mjera obiteljske populacijske politike | 500.000 | 500.000 | 0 |
| 7. | 1007 | Socijalna skrb | 1.036.000 | 1.036.000 | 0 |
| 8. | 1008 | Razvoj sporta i rekreacije | 1.834.430 | 1.834.430 | 0 |
| 9. | 1009 | Manifestacije | 50.000 | 50.000 | 0 |
| 10. | 1010 | Sjećanja na Domovinski rat | 20.000 | 90.000 | 70.000 |
| 11. | 1011 | Program „Zaželi“ | 3.714.550 | 3.714.550 | 0 |
| 12. | 1012 | Program za djecu i mlade | 70.000 | 70.000 | 0 |
| 13. | 1013 | Operativni program „Učinkoviti ljudski potencijali“ | 1.443.232 | 1.443.232 | 0 |
| 14. | 1014 | Širenje mreže socijalnih usluga u zajednici, I. faza | 527.382 | 527.382 | 0 |
| 15. | 1015 | Programi u kulturi Pučkog otvorenog učilišta | 638.738 | 918.738 | 280.000 |
| 16. | 1016 | Programi obrazovanja | 1.357.830 | 1.357.830 | 0 |
| 17. | 1017. | Programi knjižnične djelatnosti | 1.681.700 | 1.681.700 | 0 |
| 18. | 1018. | Predškolski odgoj | 8.129.593 | 8.129.59 | 0 |
| 19. | 1019. | Programi i aktivnosti mjesne samouprave | 49.500 | 49.500 | 0 |
|  | **19 programa** | **Ukupno** | **29.474.679**  | **29.882.229** | **407.550,00** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A1000001 Administracija i upravljanje**

Sredstva za financiranje aktivnosti 1001 A100001 Administracija i upravljanje uvećavaju se na iznos od 3.657.424 kn. Sredstva za financiranje ove aktivnosti ukupno se uvećavaju za iznos od 22.500 kn i to za zaštitu službenih e-mailova, prijenosom u sigurniju domenu kod održavatelja servera te za mjesečnu naknadu za održavanje e-maila.

* 1. **Program 1004 JAVNE POTREBE U KULTURI**

U programu 1004 JAVNE POTREBE U KULTURI dodaje se sljedeći projekti:

* + 1. **Tekući projekt 1004 T100002 Arheološka istraživanja Subocki Grad**

 Sredstva za financiranje tekućeg projekta 1004 T100002 Arheološka istraživanja Subocki Grad osiguravaju se u iznosu od 35.050,00 kn kolika je procjena svih troškova za ovaj projekt. Radovi na arheološkim iskopima (sondiranja) na nekoliko mjesta u Subockom Gradu odnose se na naknadu za rad dva arheologa i voditelja, dva studenta arheologije, izradu dokumentacije o izvršenim radovima, najam kombi vozila te rashode za materijal i enegiju.

Radovi bi trebali započeti u periodu kolovoz-rujan.

* + 1. Kapitalni projekt K100001 – Uređenje zgrade Pučkog otvorenog učilišta
	1. **Program 1010 SJEĆANJE NA DOMOVINSKI RAT**

U programu 1010 SJEĆANJE NA DOMOVINSKI RAT mijenja se:

* + 1. Tekući projekt 1010 T100001 OBILJEŽAVANJE PRIGODNIH DATUMA

 Sredstva za financiranje tekućeg projekta T100001 Obilježavanje prigodnih datuma, povećavaju se za iznos od 70.000 kn radi obilježavanja Dana hrvatskih branitelja Grada Novske koje je sada moguće organizirati radi ublažavanja mjera protiv koronavirusa.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U programu 1015 PROGRAMI U KULTURI PUČKOG OTVORENOG UČILIŠTA dodaje se:

* + 1. Kapitalni projekt 1015 K100001 Uređenje zgrade Pučkog otvorenog učilišta

Sredstva za financiranje tekućeg projekta 1015 K100001 Uređenje zgrade Pučkog otvorenog učilišta osiguravaju se u iznosu od 280.000 kn i to za uređenje fasade zgrade Pučkog otvorenog učilišta te za nabavu opreme za kino dvoranu. Sredstva za navedenu namjenu osigurava Ministarstvo kulture u iznosu od 120.000 kn, a 80.000 kn osigurava Grad Novska iz općih sredstva proračuna.

**2. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

 Drugim izmjenama i dopunama Proračuna Grada Novske za 2021. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 3.302.452,00 kn (4,98 % u odnosu na planirano) i sada iznose 69.592.471,00 kn. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 11 službenika.

*/Tabelarni prikaz programa i iznosa sredstava kojima će se financirati programi Upravnog odjela za komunalni sustav, prostorno planiranje i zaštitu okoliša prema prijedlogu drugih Izmjena i dopuna proračuna Grada Novske za 2021. godinu/*

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2021.** | **Naziv programa** | **Proračun za 2021.** | **2. izmjene i dopune proračuna za 2021.** | **Iznos povećanja ili smanjenja****%** |
| 1. | 1021 | Upravljanje i razvoj komunalne infrastrukture | 1.708.793,00 | 2.243.820,00 | 31,31 |
| 2. | 1022 | Upravljanje imovinom | 9.891.814,00 | 9.891.814,00 | 0,00 |
| 3. | 1023 | Projektiranje i građenje objekata u vlasništvu Grada | 32.541.829,00 | 35.270.354,00 | 8,38 |
| 4. | 1024 | Održavanje objekata i uređaja komunalne infrastrukture | 5.614.000,00 | 5.614.000,00 | 0,00 |
| 5. | 1025 | Projektiranje i građenje objekata i uređaja komunalne infrastrukture | 7.960.800,00 | 7.929.550,00 | -0,39 |
| 6. | 1026 | Zaštita okoliša | 3.544.260,00 | 3.615.260,00 | 2,00 |
| 7. | 1027 | Zaštita, očuvanje i unapređenje zdravlja | 290.000,00 | 290.000,00 | 0,00 |
| 8. | 1028 | Prostorno uređenje i unapređenje stanovanja | 150.750,00 | 150.750,00 | 0,00 |
| 9. | 1029 | Organiziranje i provođenje zaštite i spašavanja | 3.635.248,00 | 3.634.398,00 | -0,02 |
| 10. | 1035 | Campus gaming industrije | 952.525,00 | 952.525,00 | 0,00 |
|  | **10 programa** | **Ukupno** | **66.290.019,00** | **69.592.471,00** | **4,98** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 535.027,00 kn, te sada iznose 2.207.820,00 kn.

 Unutar aktivnosti otvaraju se pozicije: *Plaće-javni radovi* i *Doprinosi na plaće-javni radovi.* Grad Novska u suradnji s Hrvatskim zavodom za zapošljavanje provodi mjere aktivne politike zapošljavanja osoba starije životne dobi koje su teško zapošljive na tržištu rada kroz poslove javnih radova. Sukladno programu – JAVNI RADOVI NA REVITALIZACIJI JAVNIH POVRŠINA I UREĐENJE OKOLIŠA, Grad Novska zapošljava 17 radnika na poslovima - pomoćni radnici na komunalnim poslovima na period od 6 mjeseci.

Za provođenje programa javnih radova HZZ osigurava iznos od 475.320,00 kn za plaće 15 radnika u 100%-tnom iznosu i 50 % plaće za 2 radnice. Grad Novska za provođenje ovog programa osigura 50 % iznosa za plaće 2 radnice koji iznosi 29.707,50 kn. Očekivani početak rada je 10. lipnja 2021. godine.

Povećanje nastaje i na poziciji *Ostali nespomenuti rashodi poslovanja* zbog novonastalih troškova odvjetnika koji zastupa Grad Novsku u sporu oko naknade za pravo puta s HT-om.

**3.2. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.2.1. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se za 55.250,00 kn, te sada iznose 20.041.250,00 kn. Povećanje se odnosi na trošak revizije glavnog i izvedbenog projekta. Zbog urušavanja dijela objekta kao posljedice potresa, bilo je potrebno napraviti reviziju (dopunu) glavnog i izvedbenog projekta i uskladiti ih s novonastalim okolnostima.

**3.2.2. Kapitalni projekt 1023 K100003 Rekonstrukcija i opremanje društvenokulturnog centra i dječje igraonice u društvenom domu naselja Rajić**

Sredstva za financiranje ovog projekta povećavaju se za 853.275,00 kn, te sada iznose 1.963.400,00 kn. Povećanje se odnosi na trošak radova (usklađenje s radovima izvršenim u 2020. godini i planiranje preostalog dijela) i na trošak izrade energetskog certifikata nakon rekonstrukcije objekta. Radovi na objektu su u cijelosti završeni te uspješno izvršen tehnički pregled i ishođena uporabna dozvola. U objektu se već odvijaju planirane aktivnosti (rad s predškolskom djecom u igraonici i rad s mladima u prostorijama kulturnog centra).

**3.2.3. Kapitalni projekt 1023 K100004 Kulturni centar za mlade Jazavica**

Sredstva za financiranje ovog projekta povećavaju se za 220.000,00 kn, te sada iznose 1.169.250,00 kn. Povećanje se odnosi na trošak dodatnih radova na obnovi objekta. Radovi na rekonstrukciji objekta su započeti i završetak radova i puštanje objekta u upotrebu se očekuje u listopadu 2021. godine.

**3.2.4. Kapitalni projekt 1023 K100008 Rekonstrukcija kuhinje Dječjeg vrtića Radost Novska**

Ovo je novi projekt planiran u iznosu od 1.600.000,00 kn. Kroz ovaj projekt će se u potpunosti obnoviti kuhinja Dječjeg vrtića „Radost“ kako bi mogla zadovoljiti povećane potrebe za pripremom hrane proizašle iz otvaranja ispostave u Pastoralnom centru bl. Alojzija Stepinca i izgradnje dječjeg vrtića Stribor u gradskoj četvrti Uklade. Za financiranje ovog projekta dobiveno je 500.000,00 kn kroz natječaj Ministarstva demografije, dok će se preostali dio financirati vlastitim sredstvima Grada Novske.

**3.3. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.3.1. Kapitalni projekt 1025 K100014 Obnova Školske ulice u Novoj Subockoj**

 Sredstva za financiranje ovog projekta smanjuju se za iznos od 42.000,00 kn, te sada iznose 308.000,00 kn. Ovom promjenom izvršeno je poravnanje s realizacijom. Sredstva su utrošena na presvlačenje Školske ulice novim asfaltnim zastorom i uređenje bankina uz kolnik. Ovim radovima je podignuta kvaliteta življenja stanovnicima Školske ulice, a i ostalima koji tom ulicom prometuju.

**3.3.2. Tekući projekt 1025 T100002 Rekonstrukcija javne rasvjete u Crkvenoj ulici u Bročicama**

 Ovo je novi projekt planiran u iznosu od 10.750,00 kn. Projektom će se izvršiti zamjena ulične rasvjete u Crkvenoj ulici u Bročicama novom LED rasvjetom. Radi se o devet rasvjetnih tijela. Ovom zamjenom će se postići ušteda u potrošnji električne energije i povećati kvaliteta osvjetljenja ulice.

**3.4. Program 1026 ZAŠTITA OKOLIŠA**

**3.4.1. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta povećavaju se za iznos od 71.000,00 kn, te sada iznose 3.471.571,00 kn. Povećanje se odnosi na poziciju nabave kompaktora (služi za sabijanje miješanog komunalnog otpada na odlagalištu Kurjakana) i na trošak izrade geodetske podloge nužne kod projektiranja reciklažnog dvorišta za građevinski otpad.

**3.5. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.5.1.Aktivnost 1029 A100002 Sufinanciranje rada VZG**

Sredstva za financiranje ovog projekta smanjuju se za iznos od 850,00 kn, te sada iznose 516.650,00 kn. Ovim smanjenjem se usklađuje planirani iznos s realizacijom na trošku popravka krova na DVD-u Rajić.